रूपनगर

रूपनगर (ਰੂਪਨਗਰ), जिसका पुराना नाम रोपड़ (ਰੋਪੜ) था, भारत के पंजाब राज्य के रूपनगर ज़िले में स्थित एक नगर है। यह सतलुज नदी के किनारे और हिमाचल प्रदेश की सीमा के पास बसा हुआ है।

विवरण 
रूपनगर एक अति प्राचीन स्थल है। नगर का इतिहास सिन्धु घाटी सभ्यता तक जाता है। रूपनगर सतलुज के दक्षिणी किनारे पर बसा है। सतलुज नदी के दूसरी ओर शिवालिक के पहाड़ हैं। रूपनगर चंडीगढ़ (सबसे समीप विमानक्षेत्र एवं पंजाब की राजधानी) से लगभग ५० कि.मी. की दूरी पर है। शहर के उत्तरी सीमा पर हिमाचल प्रदेश और पश्चिमि सीमा पर शहीद भगत सिंह नगर है। रूपनगर मे कई ऐतिहासिक एवं धार्मिक स्थल है, जिनमे गुरुद्वारा श्री भट्टा साहिब तथा गुरुद्वारा श्री टिब्बी साहिब शामिल है।

उद्गम 
प्राचीन शहर रूपनगर का नाम ११वि सदी के रोकेशर नामक राजा ने अपने पुत्र रूप सेन के उपर रखा था।

सिन्धु घाटी सभ्यता 
रूपनगर मे एक पुरातात्विक संग्रहालय है जो सामान्य जनता के लिए १९९८ मे खुला था। यह संग्रहालय शहर की हडप्पाई अवशेषों का प्रदर्शन करता है। खुदाई मे चन्द्रगुप्त के समय के स्वर्ण मुद्रिका भी मिली है।

इन्हें भी देखें 
 रूपनगर ज़िला
 सतलुज नदी
 सिन्धु घाटी सभ्यता

सन्दर्भ 

पंजाब के शहर
रूपनगर ज़िला
रूपनगर ज़िले के नगर

सिन्धु घाटी सभ्यता
पंजाब में पुरातत्व स्थल